Edukiak

# Datu-eremuen aukerak

Zutabe, errenkada eta orrialdeen datu-eremuetarako aukera osagarriak zehaztu ditzakezu taula dinamikoan.

## Ordenatu honen arabera

Hautatu zutabeak edo errenkadak ordenatzeko erabili nahi duzun datu-eremua.

### Gorantz

Balioak ordenatzen ditu balio txikienetik handienera. Hautatutako eremua elkarrizketa-koadroa ireki zaion eremu bera bada, elementuak izenaren arabera ordenatuko dira. Datu-eremu bat hautatzen bada, hautatutako datu-eremutik ateratako balioaren arabera ordenatuko dira elementuak.

### Beherantz

Balioak ordenatzen ditu balio handienetik txikienera. Hautatutako eremua elkarrizketa-koadroa ireki zaion eremu bera bada, elementuak izenaren arabera ordenatuko dira. Datu-eremu bat hautatzen bada, hautatutako datu-eremutik ateratako balioaren arabera ordenatuko dira elementuak.

### Eskuz

Balioak ordena alfabetikoan ordenatzen ditu.

## Bistaratzeko aukerak

Errenkada-eremu guztientzako bistaratze-aukerak zehaztu ditzakezu, azken eta barrukoenarentzat izan ezik.

### Diseinua

Hautatu eremuak zerrenda-koadroan izango duen diseinu modua.

### Lerro hutsa elementu bakoitzaren ondoren

Errenkada huts bat gehitzen du taula dinamikoko elementu bakoitzaren datuen ondoren.

## Erakutsi automatikoki

Beheko edo goiko nn elementu bistaratzen ditu zehaztutako eremu baten arabera ordenatzen denean.

### Erakutsi

Bistaratze automatikoko eginbidea aktibatzen du.

#### elementu

Sartu automatikoki erakutsiko den elementu kopuru maximoa.

#### Nondik

Goiko edo beheko elementuak erakusten ditu, zehaztutako ordenan.

#### Eremua erabiliz

Hautatu datuak ordenatzeko erabili nahi duzun datu-eremua.

## Ezkutatu elementuak

Hautatu kalkuluetatik ezkutatu nahi dituzun elementuak.

### Hierarkia

Hautatu erabili nahi duzun hierarkia. Datu-hierarkiak dituzten kanpo-iturburuko datuetan oinarrituta egon behar du taula dinamikoak.

Calc aplikazioak ez ditu eskaintzen hierarkia anitz eremu bakarrerako, eta horregatik aukera hau normalean desaktibatuta dago. Taula dinamikoko datu-iturburuen hedapen bat erabiltzen bada, hedapen horrek hierarkia anitz definitu ditzake zenbait eremuetarako, eta orduan, aukera hau aktibatu egingo da. Ikusi hedapenaren laguntza-dokumentazioa xehetasun gehiagorako.