Edukiak

# Itsatsi berezia

Arbelaren edukia, zehatz daitekeen formatu batean, uneko fitxategian txertatzen du.

Komando hau erabiltzeko...

#### Menu-barratik:

Aukeratu Editatu - Itsatsi berezia - Itsatsi berezia.

#### Fitxadun interfazetik:

Long click on Home - Paste.

#### Tresna-barretatik:

Paste Special

Paste (long click)

#### Teklatutik:

⌘Ctrl + ⇧ + V.

## Iturburua

Arbeleko edukien iturburua bistaratzen du.

## Hautapena

Hautatu formatu bat itsatsi nahi dituzun arbeleko edukietarako. Formatu erabilgarria kopiatutako edo moztutako iturburu-formatuaren araberakoa izango da.

HTML datuak testu-dokumentu batean itsasten direnean, "HTML formatua" edo "iruzkinik gabeko HTML formatua" aukeratu dait5eke. Bigarren aukera da lehenetsia; HTML datu guztiak itsasten ditu, baina ez iruzkinak.

## Itsatsi berezia

Elkarrizketa-koadro hau Calc aplikazioan agertzen da arbelak kalkulu-orrien gelaxkak baditu.

## Aurrezarpenak

Aukeratu aurrezarpenetako bat arruntenak diren ezarpenak azkar kargatzeko 'Itsatsi berezia' aukerarako.

### Balioak soilik

Gelaxka-edukiak soilik itsasten ditu, testua, zenbakiak eta datak barne.

### Balioak eta formatuak

Gelaxka-edukiak eta gelaxkei aplikatutako formatuak itsasten ditu.

### Formatuak soilik

Gelaxkei aplikatutako formatuak soilik itsasten ditu.

### Trukatu dena

Gelaxka-eduki guztiak haien kokalekua trukatuta itsasten ditu.

### Exekutatu berehala

Markatu aukera hau aurrezarpena kargatzeko eta hura berehala aplikatzeko. Markatu gabe uzten bada, aurrezarpena aukeratzen denean, elkarrizketa-koadroan aukeratutako aukerak soilik kargatuko dira eta ez da ezer itsatsiko.

Kendu marka Exekutatu berehala aukerari aurrezarpenak kargatzeko eta haiek 'Itsatsi berezia' elkarrizketa-koadroan aldatzeko, eta ondoren egin klik Ados aukeran.

## Hautapena

Hautatu formatu bat arbeletik itsatsi nahi dituzun edukietarako.

### Itsatsi dena

Gelaxka-eduki, iruzkin, formatu eta objektu guztiak itsasten ditu uneko dokumentuan.

### Testua

Testua duten gelaxkak txertatzen ditu.

### Zenbakiak

Zenbakiak dituzten gelaxkak txertatzen ditu.

### Data eta ordua

Data eta ordua duten gelaxkak txertatzen ditu.

### Formulak

Formulak dituzten gelaxkak txertatzen ditu.

### Iruzkinak

Gelaxketara erantsita dauden iruzkinak txertatzen ditu.

### Formatuak

Gelaxka-formatuen atributuak txertatzen ditu.

### Objektuak

Hautatutako gelaxka-barrutian dauden objektuak txertatzen ditu. OLE objektuak, diagrama-objektuak edo marrazki-objektuak izan daitezke.

## Eragiketak

Hautatu zein eragiketa aplikatuko den gelaxkak orrian itsasten direnean.

### Bat ere ez

Ez du eragiketarik aplikatzen arbeleko gelaxka-barrutia txertatzen denean. Arbeleko edukiak lehendik dagoen gelaxka-edukia ordeztuko du.

### Gehitu

Arbeleko gelaxken balioak helburuko gelaxketako balioei gehitzen zaizkie. Arbelak iruzkinak soilik baditu, iruzkinak gehitzen zaizkie helburuko gelaxkei.

### Kendu

Arbeleko gelaxken balioak helburuko gelaxken balioei kentzen zaizkie.

### Biderkatu

Arbeleko gelaxken balioak helburuko gelaxken balioekin biderkatzen dira.

### Zatitu

Helburuko gelaxken balioak arbeleko gelaxken balioekin zatitzen dira.

## Aukerak

Arbeleko edukiak itsastean dauden aukerak ezartzen ditu.

### Saltatu gelaxka hutsak

Arbeleko gelaxka hutsek ez dituzte ordeztuko helburuko gelaxkak. Aukera hori erabiltzen bada "Biderkatu" edo "Zatitu" eragiketarekin, eragiketa ez zaio aplikatuko arbeleko gelaxka huts bati dagokion helburuko gelaxkari.

Eragiketa matematiko bat hautatzen baduzu eta Saltatu gelaxka hutsak koadroa garbitu, arbeleko gelaxka hutsak zerotzat tratatuko dira. Adibidez, Biderkatu eragiketa aplikatzen bada, helburuko gelaxkak zeroekin betetzen dira.

### Trukatu

Arbeleko barrutiaren errenkadak irteera barrutiaren zutabe bihurtzeko itsasten dira. Arbeleko barrutiaren zutabeak errenkada bihurtuko dira.

### Esteka

Gelaxka-barrutia esteka modura txertatzen du, iturburuko fitxategiko gelaxketan egindako aldaketak helburuko fitxategiko gelaxkak eguneratu ditzaten. Iturburuko fitxategiko gelaxka hutsei egindako aldaketak helburuko fitxategian eguneratu daitezen, ziurtatu 'Itsatsi dena' aukera hautatuta dagoela.

Kalkulu-orri bereko orriak ere estekatu daitezke. Beste fitxategi batzuekin estekatzen denean, DDE esteka bat sortzen da automatikoki. DDE esteka bat matrize-formula gisa txertatzen da eta osotasunean soilik aldatu daiteke.

## Desplazatu gelaxkak

Ezarri helburuko gelaxken desplazamendu-aukerak arbeleko edukia txertatzen denerako.

### Ez desplazatu

Txertatutako gelaxkek helburuko gelaxkak ordezkatzen dituzte.

### Behera

Helburuko gelaxkak beherantz desplazatuko dira arbeleko gelaxkak txertatzen direnean.

### Eskuinera

Helburuko gelaxkak eskuinerantz desplazatuko dira arbeleko gelaxkak txertatzean.

Erlazionatutako gaiak

Itsatsi formaturik gabeko testua