Edukiak

# REGEX

Bat etortzeak eta erauzteak egiten ditu, edo aukeran ordezteak egiten ditu, adierazpen erregularrak erabilita.

### Sintaxia

REGEX( Testua ; Adierazpena [ ; [ Ordezkoa ] [ ; Banderak|Agerraldia] ] )

Testua: Adierazpen erregularra aplikatuko zaion testua edo gelaxka baten erreferentzia.

Adierazpena: Adierazpen erregularra ordezkatzen duen testu bat, ICU adierazpen erregularrak jarraituz. Bat etortzerik ez badago eta ez bada Ordezkoa ematen, #E/E itzuliko da.

Ordezkoa: Aukerakoa. Ordezko testua eta kaptura-taldeen erreferentziak. Bat etortzerik ez badago, Testua aldaketarik gabe itzuliko da.

Banderak: Aukerakoa. "g" banderak Adierazpena balioak Testua balioan dituen bat etortze guztiak ordezten ditu, erauzi gabe. Bat etortzerik ez badago, Testua aldaketarik gabe itzuliko da.

Agerraldia: Aukerakoa. Testua aldagaian Adierazpena aldagaiaren zein bat etortze erauziko edo ordeztuko den adierazten duen zenbakia. Bat etortzerik ez badago eta Ordezkoa ematen ez bada, #E/E itzuliko da. Bat etortzerik ez badago eta Ordezkoa ematen bada, Testua aldaketarik gabe itzuliko da. Agerraldia 0 bada, Testua aldaketarik gabe itzuliko da.

### Adibideak

=REGEX("123456ABCDEF";"[:digit:]";"Z") "Z23456ABCDEF" ematen du, digitu baten lehen bat etortzea "Z" letrarekin ordezkatuta.

=REGEX("123456ABCDEF";"[:digit:]";"Z";"g") "ZZZZZZABCDEF" ematen du, digitu guztiak "Z" letrarekin ordezkatuta.

=REGEX("123456ABCDEF";"[126]";"";"g") "345ABCDEF" ematen du, "1", "2" edo "6" bakoitza kate hutsarekin ordeztuta (hortaz, ezabatu egiten dira).

=REGEX("axbxcxd";".x";;2) "bx" ematen du, ".x" balioaren bigarren bat etortzea.

=REGEX("axbxcxd";"(.)x";"$1y";2) "axbycxd" ematen du, "(.)x" balioaren bigarren bat etortzea (alegia, "bx") karaktere bateko (alegia, "b") talde kapturatuarekin ordeztuta eta "y" balioarekin jarraituta.

#### Informazio teknikoa

Funtzio hau LibreOffice 6.2 bertsiotik dago erabilgarri.

Funtzio hau ez dago Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format estandarrean. Izen-espazioa honakoa da:

ORG.LIBREOFFICE.REGEX

Erlazionatutako gaiak

REGEX wiki page.

Adierazpen erregularren zerrenda

ICU adierazpen erregularrak